Bylting á sér nú stað í stafrænni upplýsingatækni í byggingariðnaði sem smám saman skilar sér í mikilli hagræðingu í rekstri mannvirkja . MainManager hefur tekið þátt í byltingunni síðustu 30 ár í gegnum innlenda og erlenda viðskiptavini sem margir eru fremstir á þessu sviði í heiminum . Skrefunum sem viðskiptavinir MainManager hafa tekið er hægt að lýsa í nokkrum þrepum . Í fyrsta lagi hafa þeir komið gögnum um mannvirkin á stafrænt form . Í öðru lagi hafa þeir innleitt rafræna verkferla fyrir rekstur mannvirkjanna með beintengingu við bókhaldskerfi . Má þar nefna verkferla fyrir viðhald og rekstur , hjálparborð , ræstingar , orkuvöktun og leigusamninga . Að hafa þetta allt á einum stað auðveldar umsjónarmönnun fasteigna að hafa yfirsýn yfir þau verk sem þarf að vinna í mannvirkjunum sem og kostnaðarstöðu . Í þriðja lagi hafa þeir tekið í notkun IoT skynjara til að innleiða sjálfvirkni í reksturinn . „ Skynjararnir geta mælt mörg ólík atriði . Þeir geta til dæmis sent skilaboð til að láta vita að það þurfi að tæma ruslagáminn , að gluggi sé opinn eða að ljós séu kveikt einhvers staðar eða hreyfing í einhverju húsi . Möguleikarnir eru óendanlegir , “ segir Guðrún Rós Jónsdóttir , framkvæmdastjóri MainManager . „ Þessir skynjarar eru orðnir mun ódýrari en áður og hægt er að nota þessa tækni til að spara sér heilmikla eftirlitsvinnu . “ Þeir sem lengst eru komnir eru byrjaðir að notast við gervigreind ( machine learning ) til að aðstoða við að taka réttar ákvarðanir byggðar á reynslu og þekkingu sem safnast hefur saman í þekkingargrunn rekstraraðilans . Guðrún segir fyrirtækið hafa haft öfluga viðskiptavini og spennandi verkefni í Fasteignastjórnun á síðustu árum . „ Norska ríkið – Statsbygg – er stór viðskiptavinur MainManager , sveitarfélög bæði íslensk sem erlend , má hér nefna Aarhus kommune í Danmörku sem var að koma inn sem nýr viðskiptavinur á þessu ári . Stærsti spítali Norðurlanda sem staðsettur er á Jótlandi og Kaupmannahafnarháskóli eru einnig á meðal okkar viðskiptavina , “ segir hún . „ Þetta eru viðskiptavinir sem eiga og reka milljónir fermetra af húsnæði . Margir viðskiptavinir okkar hafa verið óhræddir við að prófa sig áfram með nýjustu tækni . Lausnir MainManager hafa ekki farið varhluta af þessu og byggja nú í ríkum mæli á stafrænum kortum , þrívíddarlíkönum af mannvirkjum ( BIM ) , gagnvirkum hæðarteikningum og þeim möguleikum sem snjallsímatæknin býður upp á svo sem skönnun á QR-kóðum og GPS-staðsetningu . Með því að sýna viðskiptavinum fram á skynsamlega notkun á þessu hefur MainManager náð að skipa sér í fremstu röð á sínum mörkuðum . “ Mikilvægi fasteignastjórnunar stöðugt að aukast Fasteignastjórnun ( Facility Management ) er um 30 ára faggrein í Evrópu . Mikilvægasta hlutverk fagsins er að sjá um viðhald og rekstur á mannvirkjum sem eins og dæmin sanna af innlendum fréttum undanfarið má oft betur fara . Það vinnur einnig að því að samþætta innra skipulag og þjónustuferla fasteigna með það markmið að styðja kjarnastarfsemina sem fram fer í byggingunni og tryggja þægindi og heilsu fólksins . Innra skipulag aðstöðunnar og framkvæmd stoðferla hefur meiri áhrif á fólk og afköst en menn hafa gert sér grein fyrir . Þetta þýðir að faghópurinn sem sinnir fasteignastjórnun er farinn að hafa áhrif á allar ákvarðanir um byggingu , skipulag og þjónustu við hönnun nýrra mannvirkja . Stærri fasteignaeigendur hafa reyndar gengið svo langt að krefjast nákvæms stafræns líkans áður en til framkvæmda við byggingu fasteignar kemur . Þá er hægt að gera ýmsar greiningar á aðstöðunni eins og líftímagreiningar , ferlagreiningar , reikna út umhverfisáhrif út frá efnisvali , orkunotkun og fleira . Þessir aðilar hafa margir hverjir safnað saman verðmætum upplýsingum frá rekstri stærri eignasafna . Til að þetta sé mögulegt þarf öflugt fasteignaumsjónarkerfi . Starfsmenn MainManager á Íslandi Guðrún segir flesta vera sammála um að notkun öflugra stafrænna verkferla við rekstur fasteigna gefi mikla hagræðingu hjá rekstraraðilanum . „ Það sem hins vegar hefur vafist fyrir fasteignaeigandanum er fjárfestingin við að umbreyta gögnum á stafrænt form . Það er forsenda þess að þessir verkferlar skili almennilegum árangri . Þar sem þetta hefur verið mælt sýnir það svart á hvítu að fjárfestingin skilar sér strax á tveimur til þremur árum . Þá á enn eftir að reka mannvirkið í 40 til 60 ár . “ Almennt er kostnaður fyrirtækja í stoðþjónustu um 10 - 20% af rekstrarkostnaði þeirra . Með vel skilgreindum rafrænum verkferlum er hægt að ná fram ögun og hagræðingu sem skilar um 10 - 30% sparnaði á þessum þáttum . Stjórnendum er gert kleift að byggja ákvarðanir á tölulegum staðreyndum um leið og þeir byggja upp þekkingu á eignamassa og þjónustu sinni . Guðrún nefnir sem dæmi að einfalt er að reikna út ávinning af skilvirkri flatarmálsstjórnun . Hagræðing hjá stórum fasteignaeiganda í notkun á flatarmáli getur leitt til tugmilljóna króna sparnaðar . Ef yfirsýnin er til staðar þá auðveldar það að sjá hvort húsnæði sé nýtt til fulls . Í skólahúsnæði eru sem dæmi stofur oft ekki nýttar á kvöldin og þá væri hægt að leigja þær út til annarrar starfsemi til að ná betri nýtingu . “ Stuðningur við heimsmarkmið Sameinuðu þjóðanna Guðmundur Ludvigsson , framkvæmdastjóri MainManager í Danmörku , segir að hugbúnaðurinn dragi fram hvaða verkefni styðja við heimsmarkmið Sameinuðu þjóðanna og hvetji notendur til að hafa þessa þætti í huga við markmiðasetningu sína . Sem dæmi hafa byggingar og byggingaframkvæmdir gríðarleg áhrif á umhverfið og leggja til : „ Það má rökstyðja að tíu af sautján heimsmarkmiðum Sameinuðu þjóðanna tengjast byggingum og rekstri þeirra á einn eða annan hátt . Í gegnum kerfið reynum við í auknum mæli að stuðla að betri orkunýtingu og minna kolefnisfótspori tengdu mannvirkjum . Kerfið veitir yfirsýn sem hjálpar til við að ná heimsmarkmiðunum , “ segir Guðmundur . Ný tækifæri fyrir ráðgjafa í byggingariðnaðinum „ Verkfræðingar og arkitektar hafa verið leiðandi í notkun þrívíddarlíkana sem innihalda allar helstu tæknilegar upplýsingar um mannvirkið ( BIM ) í hönnun og byggingu á mannvirkjum . Þó vantar töluvert upp á að þeir sjái heildarmyndina og vinni að því að mannvirkjaeigandinn fái sem mesta hagræðingu og not af þessum líkönum , “ segir Guðmundur . „ Hér vantar sameiginlegt átak aðila í byggingariðnaðinum til að lyfta þessu á hærra plan . Með því að vinna þessi líkön með því markmiði að þau lifi með mannvirkinu allan líftíma þess þá er miklum áfanga náð . Líkanið verður þá lykillinn fyrir upplýsingar fyrir allan rekstur og þjónustu á líftíma mannvirkisins . “ Spennandi verkefni í Singapúr MainManager vinnur nú að spennandi verkefni í samvinnu við samstarfsaðila fyrirtækisins á Englandi og Kajima í Japan . Kajima er stórt verktakafyrirtæki sem á að afhenda fullkomið rekstrarhæft BIMlíkan til viðskiptavinar í Singapúr . „ MainManager hugbúnaðurinn verður notaður í rekstrinum með öflugum tengingum við fjölda nema ( IoT ) sem taka púlsinn á rekstrinum . Kerfið verður notað til flatarmálsstjórnunar , útreiknings á umhverfisáhrifum og stýringar á orkunotkun , “ segir Guðrún . „ Leigutakar munu nota kerfið við sinn eigin rekstur , uppsetningu á innbúi o.fl . Einnig er ráðgerð notkun og innleiðing á gervigreind ( big data analysis ) þegar fram í sækir . “ Í lok árs kemur ný MainManager FM lausn á markað sem leggur enn ríkari áherslu á notendavænleika og grafíska framsetningu gagna . Hún er skalanleg og aðlagast skjástærð , hvort sem um ræðir snjallsíma , spjaldtölvu eða borðtölvu . Gífurleg reynsla hefur safnast upp sem við viljum gefa ykkur innsýn í . Fjárhagsáætlanir , uppbygging og eftirfylgni þeirra . Vinsamlega skrá sig hér : info@mainmanager.com Staðsetning í höfuðstöðvum MainManager , Urðarhvarfi 6 Við bjóðum upp á léttar veitingar . Google Webfont Heimasíðan notar vefleturgerð frá Google . Þegar þú opnar síðu , mun vafrinn hlaða letrinu inn í skyndiminni vafrans til að birta texta og letur rétt . Ef vafrinn þinn styður ekki vefleturgerðina , mun stöðluð leturgerð frá þinni tölvu vera notuð .